
R E F E R A T   D E   A P R O B A R E 
privind aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile 
şi serviciile publice locale din subordinea Consiliului Local
 al Municipiului Brad



	În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad conțin 143 de posturi aprobate prin H.C.L. nr. 100/2025, astfel cum a fost modificată prin H.C.L. nr. 33/2026, după cum urmează:
·   2 posturi demnitari (primar și viceprimar)
·   1 post de secretar general – funcție publică specifică de conducere;
·   6 posturi - funcții publice de conducere;
· 70 posturi - funcții publice de execuție;
·   5 posturi contractuale de conducere;
· 59 posturi contractuale de execuție.
Prin adresa Instituției Prefectului – Județul Hunedoara nr. 4056/2025, înregistrată la Primăria Municipiului Brad sub nr. 28302/08.05.2025, a fost comunicat numărul maxim total de posturi stabilit conform O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 153. 
Prin adresa nr. 2108/09.03.2026, înregistrată la Primăria Municipiului Brad sub nr. 21217/12.03.2026 și, respectiv, sub nr. 21699/16.03.2026 a fost comunicat numărul maxim de posturi stabilit potrivit O.U.G. nr. 7/2026.
În conformitate cu prevederile art. 405 din O.U.G. nr. 57/2019 privind Codul administrativ cu completările și modificările ulterioare „structura de posturi se stabilește pe baza activităților prevăzute la art. 370 alin. (1)-(3), precum și prin raportare la activitățile desfășurate de categoriile de personal prevăzute la art. 382.”
Astfel, am  inițiat prezentul proiect de hotărâre prin care am propus înființarea, în cadrul Compartimentului Programe și Proiecte cu Finanțări Nerambursabile din aparatul de specialitate al Primarului Municipiului Brad,  a unui număr de 10 posturi de natură contractuală de inspector de specialitate, studii superioare, normă întreagă pe perioadă determinată (numai pe perioada implementării proiectelor), fără posibilitatea executării unui contract individual de muncă la domiciliu, astfel: 3 posturi de inspector de specialitate, grad profesional II, 3 posturi de inspector de specialitate, grad profesional I și 4 posturi de inspector de specialitate, grad profesional IA.
Modificările propuse sunt în conformitate cu prevederile art. 540 din O.U.G. nr. 57/2019 privind Codul administrativ, cu modificările și completările ulterioare ”Pentru posturile prevăzute a fi înfiinţate în vederea ocupării cu personal contractual se menţionează în mod distinct în actul de înfiinţare:
    a) denumirea completă a funcţiei;
    b) caracterul determinat sau nedeterminat al perioadei pentru care a fost înfiinţat postul, precum şi, dacă este cazul, data până la care acesta urmează a se regăsi în statul de funcţii;
    c) posibilitatea ocupării postului inclusiv prin executarea unui contract individual de muncă cu timp parţial, caz în care trebuie specificată fracţiunea de normă;
    d) posibilitatea ocupării postului inclusiv prin executarea unui contract individual de muncă la domiciliu.”
Aceste modificări conduc la modificarea numărului total de posturi față de structura aprobată în Organigramă și Statul de funcții, rezultând un număr de 153 de posturi care se prezintă astfel:
  	-   2 posturi demnitari (primar și viceprimar)
  	-   1 post de secretar general – funcție publică specifică de conducere
-   6 posturi - funcții publice de conducere
  	- 70 posturi - funcții publice de execuție
  	-   5 posturi contractuale de conducere
  	- 69 posturi contractuale de execuție.
	Am propus, de asemenea, ca la data intrării în vigoare a prezentei hotărâri să se abroge Hotărârea Consiliului Local nr. 100/2025 și Hotărârea Consiliului Local nr. 33/2026.
În contextul celor de mai sus,  supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. 129 alin. (1), alin. (2) lit. a), alin. (3) lit. c), art. 405, art. 539 lit. b), art. 540 și art. 557 din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

